Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: Nem igényelhetõ a hozzájárulás a — Polgári Törvénykönyvrõl szóló 1959. évi IV. törvény 685. § b) pontjában
Paragraph Index: 1217

Nem igényelhetõ a hozzájárulás a — Polgári Törvénykönyvrõl szóló 1959. évi IV. törvény 685. § b) pontjában meghatározott — közeli hozzátartozóknál lakó tanuló esetén. A Kt. szerint gyógypedagógiai nevelésben, oktatásban résztvevõk kollégiumi ellátásához nem ez, hanem a b) pont szerinti hozzájárulás igényelhetõ. ab) A hozzájárulás kétszeresét veheti igénybe a helyi önkormányzat azok után a kollégiumi nevelésben, ellátásban részesülõ tanulók után, akik számára az Oktatási Minisztériummal kötött megállapodás alapján a Hátrányos Helyzetû Tanulók Arany János Tehetséggondozó Programja keretében szervezik meg a nevelést, oktatást, ellátást. ac) A hozzájárulás két és félszeresét veheti igénybe a helyi önkormányzat elõször a 2004/2005. tanévben (a költségvetési év utolsó négy hónapjára) azok után a tanulók után, akik számára az Oktatási Minisztériummal kötött megállapodás alapján a Hátrányos Helyzetû Tanulók Arany János Kollégiumi Programja keretében az oktatási miniszter által kiadott oktatási program alapján szervezik meg a nevelést, oktatást, ellátást.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes